

**ประกาศเทศบาลตำบลน้ำอ้อม**

**เรื่อง กำหนดวัน เวลา และสถานที่รับการแสดงตน**

**ของผู้มีสิทธิรับเบี้ยยังชีพผู้สูงอายุ ผู้พิการ และผู้ป่วยเอดส์**

**ประจำปีงบประมาณ พ.ศ. ๒๕๖๔**

...................................................................................................................

ตามระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. ๒๕๕๒ หมวด ๓ ข้อ ๑๐ ระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพความพิการให้คนพิการขององค์กรปกครองส่วนท้องถิ่น พ.ศ. ๒๕๕๓ ข้อ ๑๐ และระเบียบกระทรวงมหาดไทยว่าด้วยการจ่ายเงินสงเคราะห์เพื่อการยังชีพขององค์กรปกครองส่วนท้องถิ่น พ.ศ. ๒๕๔๘(สำหรับผู้พิการ) หมวด ๔ ข้อ ๒๐(๑) กำหนดให้ภายในเดือนตุลาคมของทุกปีให้องค์กรปกครองส่วนท้องถิ่น ดำเนินการตรวจสอบสถานะของผู้รับเบี้ยยังชีพและให้ผู้รับเบี้ยยังชีพแสดงตนการดำรงชีวิตอยู่ต่อองค์กรปกครองส่วนท้องถิ่นที่ตนรับเบี้ยยังชีพอยู่

ดังนั้นเพื่อให้เป็นไปตามระเบียบดังกล่าว เทศบาลตำบลน้ำอ้อมจึงประกาศให้ผู้มีสิทธิรับเบี้ยยังชีพผู้สูงอายุ ผู้พิการ และผู้ป่วยเอดส์ ประจำปีงบประมาณ พ.ศ. ๒๕๖๔ มายื่นเอกสารแสดงตนเพื่อยืนยันสิทธิด้วยตนเอง กรณีไม่สามารถไปแสดงตนด้วยตนเอง ให้มอบอำนาจตามหนังสือมอบอำนาจที่เทศบาลตำบลน้ำอ้อมกำหนด ทั้งนี้ ตั้งแต่บัดนี้จนถึง ๒๕ ตุลาคม ๒๕๖๒ **หากพ้นกำหนดการรับแสดงตน ไม่มายืนยันการมีชีวิตอยู่ จะถูกระงับสิทธิในการรับเบี้ยยังชีพเป็นการชั่วคราว จนกว่าจะมายืนยันสิทธิ หรือจนกว่าเทศบาลตำบลน้ำอ้อมจะตรวจสอบสิทธิเป็นที่เรียบร้อย**

ทั้งนี้เทศบาลตำบลน้ำอ้อม จึงให้ผู้มีสิทธิรับเบี้ยยังชีพทุกคนมาแสดงตนเพื่อยืนยันสิทธิรับเบี้ยยังชีพผู้สูงอายุ ผู้พิการ และผู้ป่วยเอดส์ **ณ สำนักงานเทศบาลตำบลน้ำอ้อม ตั้งแต่บัดนี้ จนถึงวันที่ ๒๕ ตุลาคม ๒๕๖๒ ระหว่างเวลา ๐๘.๓๐ – ๑๖.๓๐ น. (ในวันและเวลาราชการ)**

จึงประกาศมาเพื่อทราบโดยทั่วกัน

ประกาศ ณ วันที่ เดือน ตุลาคม พ.ศ. ๒๕๖๒

 

 (ลงชื่อ)

 (นายเธียรชัย ศรีพันธ์ชาติ)

 นายกเทศมนตรีตำบลน้ำอ้อม



**ประกาศเทศบาลตำบลน้ำอ้อม**

**เรื่อง การรับลงทะเบียนผู้สูงอายุเพื่อรับเบี้ยยังชีพผู้สูงอายุ**

**ประจำปีงบประมาณ พ.ศ. ๒๕๖๔**

...................................................................................................................

ตามความในข้อ ๗ แห่งระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุ และการรับลงทะเบียนผู้มีสิทธิรับเบี้ยยังชีพผู้สูงอายุขององค์กรปกครองส่วนท้องถิ่น พ.ศ. ๒๕๕๒ และที่แก้ไขเพิ่มเติม ตังแต่เดือนมกราคมจนถึงเดือนพฤศจิกายนของทุกปีให้ผู้ที่จะมีอายุครบหกสิบปีบริบูรณ์ขึ้นไปในปีงบประมาณถัดไปมาลงทะเบียนและยื่นคำขอรับเงินเบี้ยยังชีพผู้สูงอายุด้วยตนเองต่อองค์กรปกครองส่วนท้องถิ่นที่ตนมีภูมิลำเนา ณ สำนักงานขององค์กรปกครองส่วนท้องถิ่น หรือสถานที่ที่องค์กรปกครองส่วนท้องถิ่นกำหนดตั้งแต่เดือนตุลาคมจนถึงเดือนพฤศจิกายน และเดือนมกราคม – เดือนกันยายน ของทุกปี

อาศัยอำนาจตามระเบียบดังกล่าวเทศบาลตำบลน้ำอ้อม จะดำเนินการรับลงทะเบียนผู้มีสิทธิรับเงินเบี้ยยังชีพผู้สูงอายุขององค์กรปกครองส่วนท้องถิ่นประจำปีงบประมาณ พ.ศ. ๒๕๖๔ จึงขอประกาศให้ผู้สูงอายุที่มีสิทธิลงทะเบียนไปติดต่อยื่นคำร้องขอลงทะเบียนได้ตั้งแต่เดือนตุลาคม – เดือนพฤศจิกายน พ.ศ. ๒๕๖๒ และเดือนมกราคม ๒๕๖๓ – เดือนกันยายน ๒๕๖๓ ณ สำนักงานเทศบาลตำบลน้ำอ้อม ระหว่างเวลา ๐๘.๓๐ – ๑๖.๓๐ น. (ในวันและเวลาราชการ) โดยผู้สูงอายุที่จะมีสิทธิได้รับเบี้ยยังชีพจะต้องมีคุณสมบัติและดำเนินการดังนี้

**๑.คุณสมบัติของผู้มีสิทธิได้รับเบี้ยยังชีพผู้สูงอายุ ต้องมีคุณสมบัติดังต่อไปนี้**

๑.มีสัญชาติไทย

๒.ภูมิลำเนาในพื้นที่แต่ยังไม่ได้ไปลงทะเบียนเพื่อขอรับเบี้ยยังชีพผู้สูงอายุ หรือผู้ที่ย้ายทะเบียนบ้านมาก่อนสิ้นเดือนพฤศจิกายนของทุกปี

๓.ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กรปกครองส่วนท้องถิ่น ที่ประสงค์จะขอรับเงินเบี้ยยังชีพผู้สูงอายุผู้

๔.มีอายุจะครบ ๖๐ ปีบริบูรณ์ในปีงบประมาณ ๒๕๖๔ นับจนถึงวันที่ ๑ กันยายน ๒๕๖๔ (เกิดก่อน ๒ กันยายน ๒๕๐๔)

**๒.จัดเตรียมเอกสารหลักฐาน ดังนี้**

๑.บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่าย

๒.ทะเบียนบ้านฉบับเจ้าบ้าน (ที่เป็นปัจจุบัน)

-๒-

๓.สำเนาสมุดเงินฝากธนาคารในนามผู้มีสิทธิ/ ผู้ได้รับมอบอำนาจจากผู้มีสิทธิ (สำหรับเตรียมการรองรับการจ่ายเงินเบี้ยยังชีพ)

จึงประกาศให้ทราบโดยทั่วกัน

ประกาศ ณ วันที่ ๘ เดือน ตุลาคม พ.ศ. ๒๕๖๒

 

 (ลงชื่อ)

 (นายเธียรชัย ศรีพันธ์ชาติ)

 นายกเทศมนตรีตำบลน้ำอ้อม